Küünalde valmistamine võib olla rahuldust ja rõõmu pakkuv tegevus, sest saate ise värve ja lõhnu segades teha küünlaid vastavalt oma maitsele. Nii saate teha meeldiva kingituse endale ja oma lähedastele. Küünlavalmistamine on kindlasti ka mõnus perekondlik ajaviide ja ühistegevus. Enne küünalde valmistamise alustamist on vaja mõningaid teadmisi vahade kohta. Mis küünlavahad üldse eksisteerivad ja mille jaoks sobivad.
Selles artiklis vaatleme erinevat tüüpi küünlavahasid ja nende kasutust.
Ajalooliselt levinud küünlavahad on:
-Parafiin
-Mesilasvaha
Steariin, põhiliselt loomne.
Uuemad küünlavahad on:
Sojavaha
Palmivaha (või laiemalt taimne steariin)
Kookosvaha
Rapsivaha
Oliivivaha
Küünlavahasid võib jaotada ka kasutusotstarbe järgi:
Niinimetatud pehmed vahad mis valatakse küünlaklaasi ehk küünlatopsi. Siia kuulub parafiin , mesilasvaha ja oliivivaha. Samuti kõik kaasaegsed vahad millel on nimetuses “Container”
Niinimetatud kõvad vahad millest tehakse votiiv- ehk sammasküünlaid ja mis valatakse vormi. Siia kuuluvad steariinid ja kõik vahad mille nimetuses on Pillar.
Nüüd küünlavahadest lähemalt
Parafiin ehk Paraffinwax
Parafiin on osa toornafta rafineerimisprotsessi jääkidest. See on odav vaha võrreldes mesilasvaha või looduslike vahadega ja on hetkel tööstuses kõige sagedamini kasutatav vaha. Parafiin on kergesti kättesaadav mistõttu ka populaarne.
Parafiinvaha on värvitu ja lõhnatu, mis muudab küünla toonimise paljudel juhtudel lihtsamaks. Samuti mahutab see palju lõhna ja on seetõttu lõhnaküünalde jaoks sageli esimene valik. Parafiin on pehme vaha mis on mõeldud valamiseks anumasse. Aga lisades sellele palmivaha (steariini) 5-30% saab sellest kõva vaha ja siis saab sellest teha votiiv- ja sammasküünlaid.
Samas tänapäeval ei kasutata parafiinvaha enam nii palju, kuivõrd see on nafta kõrvalsaadus . Paljud inimesed eelistavad kasutada rohelisema alternatiivina rapsivaha, sojavaha, kookosvaha või oliivivaha.
Mesilasvaha ehk Beeswax
Mesilasvaha on üks vanimaid küünlavahasid, mida on leitud isegi Egiptuse püramiididest. Mesilasvaha on mee valmistamise kõrvalsaadus, millel on mõnus mee lõhn, mis tähendab, et mesilasvahale ei lisata aroomiõlisid.
Pärast kogumist mesilasvaha sulatatakse, puhastatakse ja filtreeritakse. Edasi tehakse sellest klotsid, tahvlid, pastillid või eelvaltsitud lehed.
Kuigi mesilasvaha on palju kallim kui parafiin, on see muutunud populaarsemaks, kuna inimesed eelistavad looduslikke vahasid.
NB! Mesilasvahast küünalde valmistamine ettevalmistatud tahtidest ja mesilasvaha lehtedest ei nõua vaha sulatamist, mistõttu on see ideaalne meisterdamine lastega tegelemiseks või kui te alles alustate ja teil pole veel kõiki küünlategemise seadmeid.
Sojavaha ehk Soya wax
Sojavaha on valmistatud hüdrogeenitud sojaõlist ja sellest on saanud üks populaarsemaid looduslikke vahasid, osaliselt seetõttu, et see on odavam kui mesilasvaha. See vaha, nagu enamik looduslikke vahasid, on läbipaistmatu valge ja ei võta hästi värvi vastu. Seetõttu on enamik sojaküünlaid saadaval pastelsetes toonides.
Sojavaha sobib kõige paremini küünlaklaasi ehk küünlatopsi valamiseks, sest sammas- ja votiivküünalde jaoks on vaha liiga pehme ja rabe. Kui sojavahale on aga lisatud veidi palmivaha või muud tugevdavat vaha siis saab pehmest sojavahast kõva sojavaha ehk pillar wax. Pillar vaha saab valada vormidesse ja teha sellest sammasküünlaid. Sojavaha saab osta siit
Palmivaha ehk Palm wax
Hüdrogeenitud palmiõlist valmistatud palmivaha on muutunud ka üheks populaarsemaks ja laialdasemalt kasutatavaks looduslikuks vahaks. Kasutatakse sageli koos teiste vahadega nagu sojavaha või parafiin.
Rohkem kasutatakse palmivaha siiski puhtalt sest palmivaha teeb eriti ainulaadseks kristalliseerumine, mis toimub sammas- või vormiküünalde valmistamisel. Nii moodustuvad vaha pinnale kaunid sule- või sõnajalalaadsed mustrid. Et saada sellised mustreid ei tohi palmivaha segada teiste vahadega. Samuti ei ole soovitav lisada suures koguses aroomiõlisid. Palmivahast küünalde tegemise õpetuse leiate meie blogist siit
Kookosvaha ehk Coco wax
Kookosvaha on üks uusi vahasid, mille populaarsus ja kasutusala kasvab. Nagu soja- ja rapsivaha, valmistatakse ka kookosvaha rafineeritud ja hüdrogeenitud (kookos)õlist. Kuigi kookosvaha on kallim, on sellel eeliseid, nagu suurepärane lõhn nii küünlal endal kui ka põlemisel , ning see põleb aeglaselt ja ühtlaselt.
Seda vaha segatakse tavaliselt teiste vahadega, näiteks sojaga, et muuta vaha konsistentsi, kuna vaha sulamistemperatuur on üsna madal. Selle madala sulamistemperatuuri tõttu ei sobi see üksinda kasutada sammas ja votiivküünalde jaoks.
Rapsivaha ehk Rapeseed wax ehk Canola wax
Rapsivaha on veel üks uudne vahaliik, mida saab kasutada sojaküünalde asemel rohelise alternatiivina parafiinküünaldele. Rapsivahast küünlaid valmistatakse eriti palju Euroopas kuna rapsi kasvatatakse kohapeal.
Rapsivahaküünlad eraldavad ja säilitavad hästi oma lõhna, muutes need suurepäraseks teatud vahasegudes ja lõhnaküünaldes. Rapsivahast küünla põlemise jääkproduktid on kahjutud.
Rapsivaha kasutamisest saab lugeda meie blogist siit
Oliivivaha ehk Olive wax
Oliivivaha on üks kõige uuemaid ja kallimaid naturaalseid vahasid. See on 100% naturaalne vaha koosnedes oliivivahast ja taimsetest õlidest mis soodustavad ilusat põlemist ja meeldivat põlemise aroomi. See vaha on Bio ja Vegan ja ei sisalda palmivaha ega parafiini. Oliivivahast küünla pind jääb läikiv mitte matt nagu sojavahast küünlal.
Oliivivaha sobib valamiseks küünlatopsi või küünlaklaasi. Oliivivaha saab osta siit
See oli põhjalik ülevaade küünlavahadest.
TOP 5 enim müüdud küünalvaha Itshop kauplustes:
1 Sojavaha küünlaklaasi (Container)
2. Rapsivaha
3. Palmivaha Crystal Effect
4. Parafiin
5. Sojavaha Pillar
Leave A Comment